b'\n_START_ARTICLE_\nRob Knox\n_START_PARAGRAPH_\nRobert "Rob" Knox (21. elokuuta 1989 Kent, Englanti \xe2\x80\x93 24. toukokuuta 2008 Sidcup, Englanti) oli brittil\xc3\xa4inen n\xc3\xa4yttelij\xc3\xa4. H\xc3\xa4n esiintyi velho-oppilas Marcus Belbyn roolissa elokuvassa Harry Potter ja puoliverinen prinssi (2008). Knox my\xc3\xb6s esiintyi The Bill -ja Tonight With Trevor McDonald -sarjoissa._NEWLINE_Knox kuoli puukotuksen uhrina Englannissa Sidcupissa Metro Bar -baarin edustalla yritt\xc3\xa4ess\xc3\xa4\xc3\xa4n suojella 17-vuotiasta pikkuvelje\xc3\xa4\xc3\xa4n Jamieta kahdelta miehelt\xc3\xa4. Syyllinen on 22-vuotias Karl Bishop, joka tuomittiin 20 vuoden vankeusrangaistukseen murhasta. Knox kuoli sairaalassa saamiinsa vammoihin.'